Pinkster dag 2 – Wie aanbid ons? | Diakonos
22 Mei 2020 – Dag 2 van Pinkstertyd.
Die “Shema” (na aanleiding van die eerste woord “shema” – luister) is die sentrale fondament van die Joodse geloof. Van ‘n Jood word verwag om dit in die oggend en die aand op te sê. Dit is egter nie net vir Jode belangrik nie, maar ook vir ons as christene. Die Shema word aangehaal in Markus 12:29 en 1 Korintiërs 8:4,6.
Vanoggend kyk ons na die tweede sleutelwoord: “HERE”. Die HERE is … alleen: Dit word in Mark 12:29 vertaal as: “Die Here ons God is die enigste Here” (vgl ook 1 Kor 8:4,6). Die Hebreeus kan ook vertaal word: “Die HERE ons God, die HERE is Een” en “Die HERE is ons God, die HERE is Een” (Direkte vertaling notas).
In baie vertalings sal jy sien “Here” kan of normaal, of in hoofletters, “HERE”, gespel word. Dit hang af van watter Hebreeuse woord in die oorspronklike gebruik word, die naam van God (JHWH), dan is dit hoofletters, of net die gewone woord, adon, wat meester of heer beteken.
Kyk gou hierdie kort video (4min lank)
• Wat beteken die naam van die Here, “Ek Is Wie Ek Is” vir jou?
« Hemelvaart 2020, waaraan hou ons vas? Pinkster dag 3 – Hoe kan ons liefhê? »
Datum : Mei 22, 2020